สอบถามหน่อยค่ะ หลังจากมีเพศสัมพันธ์มีอาการปวดเเสบทางช่องคลอดเหมือนมีอาการฉีกขาดของอวัยะเพศ อาการเเบบนี้มันจะค่อยๆหายเองหรือควรไปพบค่ะ สามารถกินยาอะไรได้บ้างค่ะที่บรรเทาความปวด
สวัสดีค่ะ อาการรู้สึกปวดแสบที่ช่องคลอดหลังมีเพศสัมพันธ์นั้นอาจจะมีสาเหตุมาจากการฉีกขาดของเยื่อบุอวัยวะเพศจากการมีเพศสัมพันธ์ ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ ช่องคลอดอักเสบจากเชื้อชนิดอื่นๆเช่นเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นร่วมด้วยได้ หรืออาจเป็น ช่องคลอดที่มีการแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด เป็นต้นเบื้องต้นงดการมีเพศสัมพันธ์ ไม่สวนล้างช่องคลอดเด็ดขาด ให้ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้นควรไปพบแพทย์ถ้าอาการปวดเป็นมากขึ้นเรื่อยๆไม่ทุเลา มีเลือดหรือตกขาวผิดปกติไหลจากช่องคลอด